PATVIRTINTA
 VšĮ Šakių ligoninės
 vyriausiojo gydytojo
 2022 m. rugsėjo 14d. įsakymu Nr.V-23

**INFORMACIJOS APIE PAŽEIDIMUS VŠĮ ŠAKIŲ LIGONINĖJE**

 **TEIKIMO TVARKOS APRAŠAS**

**BENDROSIOS NUOSTATOS**

1. Informacijos apie pažeidimus VšĮ Šakių ligoninėje (toliau-Ligoninėje) teikimo tvarkos aprašas (toliau-Aprašas) nustato informacijos apie Ligoninėje galimai rengiamus, padarytus ar daromus pažeidimus teikimo, informacijos apie pažeidimus priėmimo Ligoninėje veikiančiu vidiniu informacijos apie pažeidimus teikimo kanalu (toliau-vidinis kanalas), jos vertinimo ir sprendimų priėmimo tvarką.

2. Informacijos apie pažeidimus teikimo pagrindai, aplinkybės, kurioms esant gali būti
teikiama informacija apie pažeidimus, nustatyti Lietuvos Respublikos pranešėjų apsaugos įstatyme ir
Lietuvos Respublikos Vyriausybės 2018 m. lapkričio 14 d. nutarime Nr. 1133 „Dėl Lietuvos
Respublikos pranešėjų apsaugos įstatymo įgyvendinimo“.

3. Administracijoje gauta informacija apie pažeidimus priimama, registruojama,
nagrinėjama ir asmenų, teikiančių informaciją apie pažeidimą, apsaugos priemonės užtikrinamos
vadovaujantis Pranešėjų apsaugos įstatymu, kitais teisės aktais ir šiuo Aprašu.

4. Apraše vartojamos sąvokos suprantamos taip, kaip jos apibrėžtos Pranešėjų apsaugos
įstatyme ir kituose teisės aktuose:

4.1. **Informaciją apie pažeidimą pateikiantis asmuo (pranešėjas)** – fizinis asmuo, pateikiantis informaciją apie pažeidimą įstaigoje, apie kurį sužinojo iš savo turimų ar turėtų tarnybos, darbo ar sutartinių (konsultavimo, rangos, subrangos, stažuotės, praktikos, savanoriškos veiklos ir pan.) santykių su šia įstaiga arba įdarbinimo ar kitų ikisutartinių santykių metu, taip pat informaciją apie pažeidimą pateikiantis savarankiškai dirbančio asmens statusą turintis asmuo, akcininkas ar asmuo, priklausantis įmonės administraciniam, valdymo ar priežiūros organui (įskaitant vykdomųjų galių neturinčius narius, taip pat savanorius ir apmokamus ar neapmokamus stažuotojus), arba bet kuris fizinis asmuo, dirbantis prižiūrint ir vadovaujant rangovams, subrangovams ir (ar) tiekėjams.

4.2. **Kompetentinga institucija** – subjektas, kuris pagal šį įstatymą priima, pagal kompetenciją nagrinėja arba perduoda kitoms institucijoms nagrinėti pranešimus ar pateiktą informaciją apie pažeidimus, koordinuoja pranešėjų apsaugos ir pagalbos jiems pagal šį įstatymą procesą. Ligoninės vyriausiojo gydytojo įsakymu, kuriuo patvirtintas šis Aprašas, paskirtas Ligoninės darbuotojas- **kompetentingas subjektas** įpareigotas priimti vidiniu informacijos apie pažeidimus teikimo kanalu pranešimus apie galimai rengiamus, padarytus ar daromus pažeidimus.

5. **Pažeidimas** – įstaigoje galbūt rengiama, daroma ar padaryta nusikalstama veika, administracinis nusižengimas, tarnybinis nusižengimas ar darbo pareigų pažeidimas, taip pat šiurkštus privalomų profesinės etikos normų pažeidimas, mėginimas nuslėpti minėtą pažeidimą ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos informaciją apie pažeidimą pateikiantis asmuo (pranešėjas) sužino iš savo turimų ar turėtų tarnybos, darbo ar sutartinių (konsultavimo, rangos, subrangos, stažuotės, praktikos, savanoriškos veiklos ir pan.) santykių su šia įstaiga arba įdarbinimo ar kitų ikisutartinių santykių metu.

**INFORMACIJOS APIE PAŽEIDIMUS TEIKIMAS**

6. Asmuo, teikiantis informaciją apie pažeidimą, turi teisę ją pateikti užpildydamas
Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos
Respublikos pranešėjų apsaugos įstatymo įgyvendinimo“ patvirtintą pranešimo apie pažeidimą formą
(priedas Nr.1) arba apie pažeidimą pranešti laisvos formos pranešimu, kuriame turi būti
nurodyta, kad ši informacija teikiama vadovaujantis Pranešėjų apsaugos įstatymu. Pranešimą apie pažeidimą, turi įdėti į voką su žyma „KOMPETENTINGAM SUBJEKTUI ASMENIŠKAI“ ir atsiųsti adresu Bažnyčios g. 37,Šakiai LT – 71123.

7. Pranešėjas, teikiantis informaciją apie pažeidimą, nurodo konkrečias faktines aplinkybes, asmenį, kuris rengiasi, dalyvauja ar dalyvavo darant pažeidimą, informaciją apie galimus tokio asmens motyvus darant pažeidimą, nurodo, ar apie šį pažeidimą jau yra pranešta, jei taip, – kam buvo pranešta, ar buvo gautas atsakymas, pateikia duomenis apie pažeidimo liudininkus, taip pat nurodo savo vardą, pavardę, gyvenamosios vietos adresą (arba el. pašto adresą) korespondencijai gauti ir kitus duomenis ryšiui palaikyti, jei įmanoma, prideda rašytinius ar kitokius turimus duomenis ar informaciją, atskleidžiančią galimo pažeidimo požymius. Taip pat asmuo gali nurodyti, kaip ir kada su juo geriausia susisiekti.

**INFORMACIJOS APIE PAŽEIDIMUS PRIĖMIMAS IR VERTINIMAS**

8. Kompetentingas subjektas, gavęs informaciją apie pažeidimą, nedelsdamas bet ne vėliau kaip kitą darbo dieną, užregistruoja “Pranešimų registracijos žurnale” ir perduoda vyriausiajam

gydytojui ar jį pavaduojančiam asmeniui.

9. Vyriausiasis gydytojas priima vieną iš šių sprendimų:

9.1. nagrinėti pateiktą informaciją apie pažeidimą;

9.2. jei gauta informacija apie pažeidimą leidžia pagrįstai manyti, kad yra rengiama,
daroma ar padaryta nusikalstama veika, administracinis nusižengimas arba kitas pažeidimas,
nedelsdamas, bet ne vėliau kaip per 2 darbo dienas nuo šios informacijos gavimo dienos, persiųsti
gautą informaciją apie pažeidimą institucijai, įgaliotai tirti tokią informaciją, be asmens, pateikusio
informaciją apie pažeidimą, sutikimo ir apie tai pranešti šiam asmeniui;

9.3. nutraukti gautos informacijos apie pažeidimą nagrinėjimo procedūrą, jeigu įvertinus nustatoma, kad pateikta informacija apie pažeidimą neatitinka Pranešėjų apsaugos įstatymo nuostatų.

10.Vyriausiasis gydytojas per 10 darbo dienų nuo informacijos apie pažeidimą
gavimo raštu informuoja asmenį, pateikusį informaciją apie pažeidimą, apie priimtą sprendimą dėl
informacijos nagrinėjimo. Sprendimas nenagrinėti informacijos apie pažeidimą turi būti motyvuotas.

11.Vyriausiasis gydytojas baigęs nagrinėti informaciją apie pažeidimą, per 2 darbo
dienas raštu informuoja asmenį, pateikusį informaciją apie pažeidimą, apie priimtą sprendimą,
nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto
sprendimo apskundimo tvarką.

12. Nustatęs pažeidimo faktą, vyriausiasis gydytojas informuoja asmenį, pateikusį
informaciją apie pažeidimą, apie atsakomybę, taikytą pažeidimą padariusiems asmenims.

13. Jei asmuo, pateikęs informaciją apie pažeidimą, negavo atsakymo arba
Ligoninės Administracijoje nebuvo imtasi veiksmų reaguojant į pateiktą informaciją, jis, vadovaudamasis Pranešėjų apsaugos įstatymo 4 straipsnio 3 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie
pažeidimą.

14. Informacija apie pažeidimą, gauta Įstaigos elektroninio pašto adresu, neregistruojama ir nedelsiant persiunčiama vyriausiajam gydytojui elektroniniu paštu. Šiame
punkte nustatyta tvarka gauta ir (ar) persiųsta elektroniniu paštu informacija apie pažeidimą turi būti ištrinta nedelsiant

15. Jeigu pranešėjas informaciją apie pažeidimą pateikia tiesiogiai atvykęs į Ligoninę, darbuotojas priėmęs pranešimą nedelsdamas telefonu ir (arba) elektroniniu paštu informuoja vyriausiąjį gydytoją apie priimtą pranešimą ir suderina kiek įmanoma greitesnį pranešimo perdavimo būdą.

16. Informacija, pateikta nevalstybine kalba ar neįskaitomai, nėra registruojama.

**BAIGIAMOSIOS NUOSTATOS**

 17. Dokumentai, susiję su šio Aprašo nuostatų įgyvendinimu ir informacija apie pažeidimus saugoma ne trumpiau kaip 5 metus nuo paskutinio priimto sprendimo nagrinėjant šią informaciją.
 18. Vyriausiajam gydytojui įgyvendinančiam šį Aprašą, draudžiama daryti poveikį
ar kitaip trukdyti vykdyti šiame Apraše nurodytas funkcijas.

19. Vyriausiasis gydytojas kartą per metus apibendrina informacijos apie
pažeidimus gavimo, tyrimo ir nagrinėjimo duomenis ir Ligoninės interneto svetainėje skelbia
statistinius duomenis apie atvejų, kai buvo pateikta informacija apie pažeidimus, skaičių, jų vertinimo
rezultatus, apibendrintą informaciją apie pažeidimus, kurie buvo atskleisti remiantis asmenų pateikta
informacija pagal šį Aprašą.

21. Asmenys, pažeidę Aprašo reikalavimus, atsako teisės aktų nustatyta tvarka.

Vidinių informacijos apie pažeidimus

teikimo kanalų įdiegimo ir jų

funkcionavimo užtikrinimo tvarkos aprašo

1 priedas

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |
| --- |
| Asmens, pranešančio informaciją apie pažeidimą, duomenys |
| Vardas, pavardė  |  |
| Asmens kodas arba gimimo data, jeigu asmens kodo neturi |  |
| Darbovietė (su įstaiga siejantys ar sieję tarnybos, darbo ar sutartiniai santykiai) |  |
| Pareigos |  |
| Telefono Nr. (pastabos dėl susisiekimo) |  |
| Asmeninis el. paštas arba gyvenamosios vietos adresas |  |
| Informacija apie pažeidimą |
| 1. Apie kokį pažeidimą pranešate? Kokio pobūdžio tai pažeidimas? |
| 2. Kas padarė šį pažeidimą? Kokie galėjo būti asmens motyvai darant pažeidimą? |
| 3. Pažeidimo padarymo vieta, laikas. |
| Duomenys apie pažeidimą padariusį asmenį ar asmenis |
| Vardas, pavardė |  |
| Darbovietė |  |
| Pareigos |  |
| 4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite juos. |
| 5. Ar yra kitų pažeidimo liudininkų? Jei taip, pateikite jų kontaktinius duomenis. |
| Duomenys apie pažeidimo liudininką ar liudininkus |
| Vardas, pavardė |  |
| Pareigos |  |
| Darbovietė |  |
| Telefono Nr. |  |
| El. paštas |  |
| 6. Kada pažeidimas buvo padarytas ir kada apie jį sužinojote arba jį pastebėjote? |
| 7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. |
| 8. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę. |
| 9. Papildomos pastabos ir komentarai. |
| □ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga. |
| Data | Parašas“ |